Estasyon ng España

Ang estasyon ng España ay isang estasyon ng Katimugang Pangunahing Linya (South Main Line) o Patimog na Linya (Southrail Line) ng PNR. Tulad ng lahat ng mga estasyon ng PNR, nasa lupa ang estasyon ng España. Matatagpuan ito sa tabi ng Bulebar Espanya sa distrito ng Sampaloc, Maynila, kung saang hango ang pangalan nito. Malapit din ito sa Abenida Lacson.

Ang estasyon ay ang ika-apat na estasyon para sa patimog na treng PNR mula sa estasyong Tutuban. Ang susunod na estasyong daangbakal mula rito ay ang estasyong Santa Mesa sa Santa Mesa, Maynila, at ang nakaraang estasyon ay ang estasyong Laon Laan sa Sampaloc, Maynila.

Mga kalapit na pook-palatandaan
Kabilang sa mga kilalang pook na malapit sa estasyon ay ang Pamantasan ng Santo Tomas (UST), Paaralang Dominikano ng Maynila, Mataas na Paaralan ng Ramon Magsaysay, Mababang Paaralan ng Legarda, at Toreng España.

Mga kawing pantransportasyon
Pinagsisilbihan ang estasyong España ng mga bus at dyipni na dumadaan sa mga ruta sa kahabaan ng Bulebar Espanya. Nagsisilbi rin ang mga sasakyang de-padyak sa paligid ng estasyon.

Pagkakaayos ng Estasyon
L1Mga platapormaPlatapormang pagilid, magbubukas ang mga pinto sa kananPlataporma APNR Metro Commuter patungong Tutuban (←)Plataporma BPNR Metro Commuter patungong Alabang (→)Platapormang pagilid, magbubukas ang mga pinto sa kananL1Lipumpon/DaananTakilya, sentro ng estasyon, mga tindahan, Pamantasan ng Santo Tomas, Paaralang Dominikano ng Maynila, Mataas na Paaralan ng Ramon Magsaysay, Mababang Paaralan ng Legarda, Toreng España

Tingnan din
Talaan ng mga estasyon ng Pambansang Daambakal ng Pilipinas

España